NUMATOMO TEISINIO REGULIAVIMO POVEIKIO VERTINIMO PAŽYMA
 
Teisės akto projekto pavadinimas
            Lietuvos Respublikos Vyriausybės nutarimo „Dėl Europos Sąjungos Baltijos jūros regiono strategijos įgyvendinimo 2012-2013 metų tarpinstitucinio veiklos plano patvirtinimo“ projektas.
Numatomo teisinio reguliavimo tikslas, pagrindas ir siūlomos priemonės jam pasiekti
            Nutarimo projektu siekiama įgyvendinti ES Baltijos jūros regiono strategiją ir tam tikslui užtikrinti nuoseklų ir kryptingą valstybės biudžeto lėšų panaudojimą.
Numatomo teisinio reguliavimo teigiamos ir neigiamos pasekmės
Užsienio politikai 
            Priėmus nutarimo projektą būtų geriau koordinuojama ir remiama įvairių LR institucijų, įgyvendinančių ES Baltijos jūros regiono strategijos projektus, veikla, užtikrintas jų tinkamas dalyvavimas kartu su užsienio partneriais vykdomuose projektuose. Neigiamų pasekmių nenumatoma. 

Valstybės finansams
             Iš Lietuvos Respublikos valstybės biudžeto bendrojo finansavimo lėšų planui įgyvendinti prašoma 984752 litų.  Projektai yra iš dalies finansuojami iš ES fondų lėšų.

Poveikis kitoms sritims
            Plano patvirtinimas teigiamai įtakotų šalies ekonomikos augimą, glaudesnę integraciją Baltijos jūros regione. 
Realios numatomos teisinio reguliavimo alternatyvos ir jų poveikio įvertinimas
            Realių numatomo teisinio reguliavimo alternatyvų nenumatoma.
Konsultacijos su visuomene
            Nutarimo projektas skelbiamas TAIS projektų registravimo posistemėje Lietuvos Respublikos Seimo interneto svetainėje.
Kita svarbi informacija, susijusi su numatomu teisiniu reguliavimu.
            Kitos svarbios informacijos nėra. 
 

 

